Jawatankuasa Pasaran Terbuka Persekutuan

Jawatankuasa Pasaran Terbuka Persekutuan (FOMC) ialah satu jawatankuasa dalam Sistem Rizab Persekutuan (Fed) yang diberi tanggungjawab di bawah undang-undang Amerika Syarikat untuk mengawasi pengendalian pasaran terbuka negara (contohnya, pembelian dan penjualan sekuriti Perbendaharaan Amerika Syarikat oleh Fed). FOMC membuat keputusan penting tentang kadar faedah dan pertumbuhan bekalan wang Amerika Syarikat. Di bawah terma-terma Akta Rizab Persekutuan yang asal, setiap bank Rizab Persekutuan diberi kuasa untuk membeli dan menjual di dalam bon pasaran terbuka dan obligasi jangka pendek pemerintah Amerika Syarikat, penerimaan bank, pemindahan kabel dan bil pertukaran. Oleh itu, bank rizab ada kalanya membida antara satu sama lain di pasaran terbuka. Pada tahun 1922, satu jawatankuasa tidak rasmi telah ditubuhkan untuk melaksanakan pembelian dan penjualan. Akta Perbankan 1933 membentuk FOMC yang rasmi.

FOMC ialah organisasi utama bagi dasar monetari negara Amerika Syarikat. Jawatankuasa ini menetapkan dasar monetari dengan menentukan objektif jangka pendek untuk pengendalian pasaran terbuka Fed, yang biasanya merupakan tahap sasaran untuk kadar dana persekutuan (kadar yang dikenakan oleh bank perdagangan antara mereka sendiri untuk pinjaman semalaman).

FOMC juga mengarahkan operasi yang dijalankan oleh Sistem Rizab Persekutuan dalam pasaran pertukaran asing, walaupun sebarang campur tangan dalam pasaran pertukaran asing diselaraskan dengan Perbendaharaan A.S, yang mempunyai tanggungjawab untuk merumuskan dasar AS mengenai nilai pertukaran dolar.

 Rujukan 

 Pautan luar 


Kategori:Sistem Rizab Persekutuan